“Alhoewel ek dwarsdeur my loopbaan altyd betrokke was by geestelike musiek en baie keer in kerke opgetree het, het ek ongeveer drie jaar gelede besluit om my gewone konserte af te skaal en hoofsaaklik te fokus op die eredienste wat ek namens die Christelike Seemansorganisasie doen. Die dienste bestaan uit liedere en gedigte wat ek saam met my goeie vriendin Rien Joubert skryf en saamstel. Die tema vir die nuwe diens is ‘Sy naam is Jesus’. Dit was vir my logies om die liedere wat ek in die program ingesluit het op dié CD te sit. Daar is ‘n paar bekende liedere op en dan nuwes wat ek oor ‘n lang ruk bymekaar gemaak het.”
“Ná ‘n lang tyd wat ek nie in die ateljee was nie, was die opneem van die CD weer vir my baie inspirerend en lekker. Ek het dit so geniet om die musiek te sing Die liedere se woorde inspireer en bemoedig my. My wens is dat al die liedere vir almal wat daarna luister tot groot seën sal wees.”